OpenLLM-France/wikimedia huggingface dataset:
# Xarur

El xarur (en sumeri: 𒊹𒃡 šar₂-ur₃), que significa «destructor de milers» és l'arma i el símbol que portava el déu Ninurta. Les fonts llegendàries sumèries diuen que era una maça màgica parlant.
Aquesta maça té un paper important en una narració titulada Lugal-e o també Les exploracions de Ninurta, on el déu havia de lluitar contra el dimoni Asag, un ésser terrible que havia nascut del déu del cel, An i de la deessa Ki, divinitat que representava la terra. El dimoni vivia a les muntanyes de Kur i al seu pas s'estenien les malalties i s'assecaven els pous. A més, anava acompanyat a la batalla per un exèrcit de guerrers que eren dimonis de pedra, nascuts de la seva unió amb les muntanyes. A la narració s'explica com el déu l'utilitza per derrotar Asag, i es diu que Xarur té el poder de volar a grans distàncies sense traves, mentre es comunica amb el seu portador. Xarur, a la batalla, és més que una arma. Dona al déu un coneixement crucial sobre l'enemic i actua com a emissari entre el déu Enlil i Ninurta. L'hi transmet les indicacions del seu pare Enlil i l'hi diu que ha de matar al dimoni Kur, un déu serp venerat a Babilònia que vivia al món dels morts, i també l'estratègia que ha d'usar per derrotar Asag.
Xarur també pot adoptar la forma d'un lleó alat, un fet freqüent en la tradició mitològica sumèria i accàdia.

## Referències

* ↑ Dalley, Stephanie. Myths from Mesopotamia : Creation, the Flood, Gilgamesh, and Others. Oxford: Oxford University Press, 2008, p. 203. ISBN 9780199538362.
* ↑ Clayton, Matt. Mitologia sumeria. Freehold (N.J.): Refora Pub., 2020, p. 91.
# Komárov

Komárov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1355.
# Kharalambos Pitas

Kharalambos Pitas (Limassol, 26 de juliol de 1966), més conegut com a Pambos Pitas, és un exfutbolista xipriota de la dècada de 1990.
Fou 82 cops internacional amb la selecció xipriota. Pel que fa a clubs, fou jugador, entre d'altres, de l'Apollon Limassol.

## Referències

* ↑ Kharalambos Pitas a National-Football-Teams.com (anglès)
* ↑ Perfil a eu-football.info
# Guillem d'Agulló

Guillem d'Agulló (?,? - Poblet, Vimbodí, Conca de Barberà,1393) fou abat de Poblet entre 1361 i 1393.
El seu mandat durà més de trenta anys i senyala un canvi que transformà el cenobi en una gran fortalesa emmurallada, en la qual, a més, disposà de salons, biblioteca i jardins; el més important foren les sepultures reials, tot i que el comte no va poder veure-les acabades, instal·lades al bell mig de l'església de Santa Maria de Poblet.
Realitzà els grans plans idealitzats per Pere el Cerimoniós de convertir Poblet en el panteó reial dels reis de la corona d'Aragó-Catalunya, ambiciós projecte que l'abat Guillem executà amb les construccions bàsiques del monestir d'avui.
El 1975 fou nomenat almoiner reial, càrrec que passà al seus successors en l'abadia de Poblet.
L'absis del monestir de Santa Maria de Poblet, en el seu tercer finestral, disposa d'un escut en camper de gules, quatre losanges d'or, (un, dos i un), corresponent a l'abat Guillem d'Oluja, de la família dels Agulló de Lleida.

## Referències

* ↑ «Guillem d'Agulló». Gran Enciclopèdia Catalana. Barcelona: Grup Enciclopèdia Catalana.
* ↑ Bada, Joan; Samper, Genís. Catalònia religiosa. Barcelona: Claret, 1991, p. 391.
* Felip Sànchez, Jaume «La tomba de la infanta Joana, comtessa d'Empúries, al monestir de Poblet (segle xiv)». Aplec de Treballs, 23, 2005, pàg. 25-30 [Consulta: 19 maig 2014].
# Dodge City

«Dodge City» té aquests significats:
* Dodge City (Alabama)
* Dodge City (Kansas)
* Dodge City (pel·lícula)
# Puig Pedrós de la Tosa

El Puig Pedrós de la Tosa o Pedró de la Tosa és una muntanya de 2.690,8 metres d'altitud situada en el límit dels termes comunal de Porta, de l'Alta Cerdanya, a la Catalunya del Nord i municipal de Guils de Cerdanya, a la Baixa Cerdanya.
Està situat al centre del sector sud-oest del terme de Porta, i al nord-oest del de Guils de Cerdanya. Es troba al sud-oest del Puig Farinós, a ponent del Pla dels Empedrats i a llevant del Puigpedrós, o Pic de Campcardós.
És destí freqüent de moltes de les rutes d'excursionisme o d'esquí de muntanya del sud del terme de Porta i del nord dels de Guils de Cerdanya i Meranges.

## Referències

* ↑ «ICGC - Vissir3». [Consulta: 7 agost 2022].
* ↑ El Puig Pedrós de la Tosa en els ortofotomapes de l'IGN
* ↑ Una ruta de Wikiloc
* ↑ Una ruta de Mendikat
* ↑ «Una ruta d'esquís de Panxing Cerdanya». Arxivat de l'original el 2019-05-16. [Consulta: 16 maig 2019].

## Bibliografia

* Bladé, Jean-François. Études géographiques sur la Vallée d'Andorre. París: Joseph Baer et Cie., 1875.
* Becat, Joan. «- Porta». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Porta». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Yang Zuotao

Yang Zuotao, més conegut pel nom anglés Cyrus "Cy" Young (xinès simplificat: 杨左匋, pinyin: Yáng Zuǒtáo; Suzhou, 7 de març de 1897 - Los Angeles, 16 de gener de 1964) va ser un animador d'efectes especials sino-estatunidenc, més conegut pel seu treball per a The Walt Disney Company.
Young era el germà del polític xinés Yang Qianli (pare del director de cinema de Hong Kong Evan Yang), de l'arquitecte Yang Xiliu (S.J. Young), de l'empresari Yang Xiren i de Yang Renlan (mare del sociòleg Fei Xiaotong). Va realitzar alguns reballs d'animació a la Xina anomenats Pausa i Any Nou. El primer treball de Young als Estats Units va ser com a animador principal al curtmetratge de 1931 "Mendelssohn's Spring Song", un projecte completat mentre era estudiant a la ciutat de Nova York. Disney va quedar tan impressionat amb el seu treball que el va contractar per ser el cap del nou departament d'animació d'efectes especials i es va associar amb l'animador Ugo D'Orsi.
Frank Thomas i Ollie Johnston van escriure al seu llibre Disney Animation: The Illusion of Life; "Durant els anys trenta, tot el departament d'Efectes estava format només per dos homes: Ugo D'Orsi, un italià directe, tossut i dedicat, i Cy Young... tranquil i sensible... a qui li agradava tocar el violí baix com a hobby". Thomas i Johnston van afegir: "Com que [D'Orsi i Young] van fer la major part del treball ells mateixos, només necessitaven un sol assistent entre ells". El primer gran projecte del departament va ser Blancaneus i els set nans. També va treballar a Fantasia i Dumbo. Va ser un animador no acreditat a Bambi (1942).
Young va deixar l'estudi després de la vaga d'animadors de Disney de 1941 i va treballar com a artista i empleat a la Força Aèria, on va treballar en diversos projectes. Es va suïcidar per sobredosi de barbitúrics el gener de 1964.

## Referències

* 1 2 3 4 «The New York Times». Baseline & All Movie Guide, 2016. Arxivat de l'original el 2016-02-01. [Consulta: 4 març 2017].
* 1 2 «Terrytoons "Indian Pudding" (1930) |».
* ↑ Zeng, Run; Yin, Fujun (en xinès) Film Art, 6, 2014, pàg. 137–142.
* ↑ 同里骄杨 (in Chinese)
* ↑ Yin, Fujun «Còpia arxivada» (en xinès). Journal of Chengdu University(Social Sciences), 1, 2013. Arxivat de l'original el 2017-01-05 [Consulta: 15 abril 2023]. «而杨左匋在1923年创作的《暂停》及《过年》两部动画短片是中国最早的动画片,中国动画诞生于1923年。»
# Kouvola

Kouvola (en suec Kouvola) és un municipi de Finlàndia que forma part de la regió de la Vall de Kymi.
A partir de gener de 2009, sis municipis existents prèviament, Kouvola, Kuusankoski, Elimäki, Anjalankoski, Valkeala i Jaala, es van unir formant el nou municipi de Kouvola.

## Agermanaments

La ciutat de Kouvola està agermanada amb:
* Balatonfüred, Hongria
* Vologda, Rússia
* Mülheim an der Ruhr, Alemanya
# Resolució 610 del Consell de Seguretat de les Nacions Unides

La Resolució 610 del Consell de Seguretat de les Nacions Unides, aprovada per unanimitat el 16 de març de 1988, després de reafirmar les resolucions 503 (1982), 525 (1982), 533 (1983) i 547 (1984) expressant consternació per la imposició de penes de mort als activistes anti-apartheid, el Consell assenyala la deteriorada situació a Sud-àfrica. La Resolució 610 fa referència als Sis de Sharpeville, acusats de l'assassinat de l'alcalde de Sharpeville el 12 de desembre de 1985.
La resolució va expressar la seva profunda preocupació per la decisió del "règim de Pretòria" d'executar els Sis de Sharpeville el 18 de març de 1988 malgrat l'apel·lació mundial, observant que els procediments judicials van mostrar que no es va demostrar que cap dels sis sospitosos matés al conseller, però que tots foren condemnats, ja que tenien un "propòsit comú" amb els autors materials.
la Resolució 610 va instar al Govern de Sud-àfrica a commutar les penes i suspendre l'execució, instant als altres estats membres, d'acord amb el Carta de les Nacions Unides, a salvar les vides dels sis condemnats. L'endemà després de la resolució va ser adoptada, es va ajornar un mes de l'execució per un tribunal de Sud-àfrica, i els sis van apel·lar.

## Vegeu també

* Llista de resolucions del Consell de Seguretat de les Nacions Unides 601 a la 700 (1987 - 1991)

## Referències

* ↑ Wellens, Karen; T.M.C. Asser Instituut. Resolutions and statements of the United Nations Security Council (1946–1989): a thematic guide. BRILL, 1990, p. 172. ISBN 978-0-7923-0796-9.

## Enllaços externs

* PDF Text de la Resolució a UN.org
# Ketil Stokkan

Ketil Stokkan (nascut el 29 d'abril de 1956) és un artista pop noruec que ha actuat com a solista i cantant a la banda noruega Zoo.
Stokkan va néixer a Harstad. L'any 1983 va participar en la fase de classificació noruega per a Eurovisió amb la cançó "Samme charmeur" quedant en segona posició. El 1986 va guanyar el Melodi Grand Prix amb la cançó "Romeo", escrita per ell mateix, i va quedar 12è a casa seva a la final del Festival d'Eurovisió, que aquell any es va celebrar a Bergen, Noruega. El 1990 va tornar a guanyar la final nacional amb la cançó "Brandenburger Tor", i a Zagreb la cançó de Noruega va acabar empatada en darrera posició amb Finlàndia. Stokkan ara treballa com a professor d'escola a Nordkjosbotn, Balsfjord.
Stokkan també és un Odd Fellow.
Stokkan també va participar al Melodi Grand Prix 2021 amb la cançó "My Life Is OK".

## Discografia
### Zoo

* 1978 – Captured in Zoo
* 1978 – Guilty
* 1979 – Noregs heitaste
* 1980 – Z på maken
* 1981 – Gaya
* 1982 – Shagalai
* 1994 – Zoobra
* 2000 – Evig ung

### En solitari

* 1983 – Samme charmeur (single)
* 1984 – Gentlemen's agreement
* 1985 – Ekte mannfolk
* 1986 – Romeo
* 1988 – Øyan dine (single)
* 1989 – Nexus – Back to my roots (single)
* 1990 – Stokkan Band – Brandenburger Tor (single)
* 1991 – Stokkan Band – Beina på jorda (single)
* 1994 – Stokkan – To the bone
* 1996 – All that blues from Norway (Samle-CD/Div. Art.)
* 1998 – Æ e` Nordlending (Samle-CD/Din NN-Art)
* 2001 – Evig Ung. Gamlegutta i ZOO aktive igjen med samle-CD

## Referències

* ↑ Pardo, José Ramón. El libro de los grandes éxitos del Festival de Eurovisión (en castellà). Cyanuro, p. 62-63. ISBN 84-607-4162-1.
* ↑ Pardo, José Ramón. El libro de los grandes éxitos del Festival de Eurovisión (en castellà). Cyanuro, p. 70-71. ISBN 84-607-4162-1.
* ↑ «Eurovision 1990 Results» (en anglès). Eurovision World. [Consulta: 29 novembre 2021].
* ↑ Charlotte Jensen. «Thank you, Ketil Stokkan for bringing back my teenage years» (en anglès). Eurovisionary, 19-01-2021. [Consulta: 29 novembre 2021].
# Guido Vaccari

Guido Vaccari (1871 - ?) fou un tenor italià, que es va especialitzar en els papers de l'òpera alemanya.
A La Scala va cantar El caçador furtiu i Die Walküre i al Constanzi de Roma fou el primer Parsifal italià, l'1 de gener de 1914. La seva es pot escoltar en quatre discs gravats a començaments del segle xx, des de Lohengrin fins a Almaviva de El barber de Sevilla.
Va actuar al Gran Teatre del Liceu de Barcelona.

## Referències

* ↑ Dillon, Juan Andrés; Sala, César A. El teatro musical en Buenos Aires: Teatro Coliseo, 1907-1937, 1961-1998. Ediciones de Arte Gaglianone, 1999. ISBN 9789507200670.
* Biografia Arxivat 2022-10-31 a Wayback Machine. al web de la Fundació Mahler.

## Enllaços externs

* Treballs per o sobre Guido Vaccari Arxivat 2022-11-23 a Wayback Machine. en biblioteques (catàleg WorldCat) (anglès)
# Pèndol balístic

Un pèndol balístic és un dispositiu permet determinar la velocitat d'un projectil.
Aquest pèndol està constituït per un bloc gran de fusta, de massa M , suspès mitjançant dos fils verticals, com s'il·lustra en la figura. El projectil, de massa m , la velocitat v es vol determinar, es dispara horitzontalment de manera que xoc i quedi incrustat en el bloc de fusta. Si el temps que empra el projectil en quedar detingut a l'interior del bloc de fusta és petit en comparació amb el període d'oscil·lació de pèndol (n'hi haurà prou que els fils de suspensió siguin prou llargs), els fils de suspensió romandran gairebé verticals durant la col·lisió. Suposem que el centre de massa del bloc puja a una alçada h després de la col·lisió. Llavors, coneguts les masses del projectil i del bloc i l'ascens d'aquest després del xoc, la velocitat del projectil ve donada per
   (1)$v=\left(1+{\frac {M}{m}}\right){\sqrt {2gh}}$

## Fonament físic

Durant la col·lisió o xoc es conserva la quantitat de moviment o moment lineal del sistema, de manera que podem escriure:
   (2)$mv=(mM)V\,$
Després de la col·lisió, en el cas que angle màxim de desviació del pèndol no superi els 90 º, el principi de conservació de l'energia ens permet escriure:
   (3)${\frac {1}{2}}(Mm)V^{2}=(Mm)GH$
Resolent el sistema d'equacions (2) i (3) pel que fa a v , obtenim fàcilment el resultat expressat en (1).

## Vegeu també

* Moment lineal
* Conservació de l'energia
* Pèndol
* Pèndol cicloïdal
* Pèndol cònic
* Pèndol de Foucault
* Pèndol de Newton
* Pèndol de Pohl
* Pèndol de torsió
* Pèndol esfèric
* Pèndol físic
* Pèndol simple
* Pèndol simple equivalent
* Doble pèndol

## Referències
### Bibliografia

* Ortega, Manuel R.. Lliçons de Física (4 volums) (en espanyol). Monytex, 1989-2006. ISBN 84-404-4290-4, ISBN 84-398 - 9218-7, ISBN 84-398-9219-5, ISBN 84-604-4445-7.
* Resnick, Robert & Kran, Kenneth S.. Physics (en anglès). New York: John Wiley & Sons, 2001. ISBN 0-471-32057-9.
* Tipler, Paul A.. Física per a la ciència i la tecnologia (2 volums) (en espanyol). Barcelona: Ed Reverté, 2000. ISBN 84-291-4382-3.

## Enllaços externs

* Pèndol balístic Ángel Franco García.
# Kovalenko

Kovalenko - Коваленко (rus) - és un khútor del krai de Krasnodar, a Rússia. És a 27 km al sud-est d'Anapa i a 109 km a l'oest de Krasnodar.
Pertany a l'stanitsa de Gostagàievskaia.

## Enllaços externs

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Mapa topogràfic a maps.vlasenko.net (rus).
# Resolució 612 del Consell de Seguretat de les Nacions Unides

La Resolució 612 del Consell de Seguretat de les Nacions Unides, aprovada per unanimitat el 9 de maig de 1988 després d'examinar un informe de la Missió Especial enviat pel Secretari General de les Nacions Unides per investigar el suposat ús d'armes químiques en el conflicte entre Iran i Iraq, el Consell va condemnar l'ús d'armes químiques en el conflicte, contràriament a les obligacions derivades del Protocol de Ginebra.
El Consell reafirmà la urgència de l'estricte compliment del Protocol de Ginebra, amb l'esperança que ambdues parts s'abstinguin de l'ús futur d'armes químiques. També va instar els Estats membres a seguir aplicant o establint un estricte control dels productes químics en les exportacions a l'Iran i l'Iraq, expressant el seu desig de revisar la situació.

## Vegeu també

* Llista de resolucions del Consell de Seguretat de les Nacions Unides 601 a la 700 (1987 - 1991)
* Guerra Iran-Iraq

## Enllaços externs

* PDF Text de la Resolució a UN.org
# Ken Robinson

Ken Robinson (Liverpool, 4 de març de 1950 - Los Angeles, 21 d'agost de 2020) va ser un educador, escriptor i conferenciant britànic. Doctor per la Universitat de Londres, investigant sobre l'aplicació de teatre en l'educació. Robinson és considerat un expert en assumptes relacionats amb la creativitat, la qualitat de l'ensenyament, la innovació i els recursos humans. A causa de la rellevància de la seva activitat en els camps esmentats, especialment en relació a la necessitat d'incorporar classes d'art a el currículum escolar, va ser nomenat Sir per la reina d'Anglaterra, Isabel II el 2003.

## Referències

* ↑ Kirwin-Jones, Ellie. «Sir Ken Robinson dead: Author dies 'peacefully' aged 70 following short battle from cancer» (en anglès), 22-08-2020. [Consulta: 24 agost 2020].
* ↑ Vallory, Eduard «Mor Ken Robinson, defensor d'una educació per la vida». Ara, 23-08-2020 [Consulta: 24 agost 2020].

## Enllaços externs

* Web personal de Ken Robinson
# Oñate

«Oñate» té aquests significats:
* Esport:
** Oñate: sobrenom amb què és conegut el pilotari valencià Francisco Javier García Atienza.
* Geografia:
** Oñate, en basc Oinati o Oñati, vila de Guipúscoa (País Basc).
# Rasa de Secanella

La Rasa de Secanella és un torrent del Solsonès afluent per l'esquerra de la Riera de Sanaüja que neix al vessant nord-oest del Serrat del Melcior, a menys d'un centenar de metres de la Cabana del Ferrer. De direcció predominant cap a ponent, fa tot el seu curs pel terme municipal de Llobera.

## Xarxa hidrogràfica

La seva xarxa hidrogràfica consta de tres cursos fluvials que sumen una longitud total de 2.769 m. que també transcorren íntegrament pel terme de Llobera.

## Enllaços externs

   * Taula amb les dades detallades de la xarxa hidrogràfica de la Riera de Sanaüja full de càlcul

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Kirpítxne (Crimea)

* Per a altres significats, vegeu «Kirpítxnoie».
Kirpítxne (en (ucraïnès): Кирпичне) és un poble de la República Autònoma de Crimea a Ucraïna, que el 2014 tenia 295 habitants. Pertany al districte de Bilogorsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Resolució 614 del Consell de Seguretat de les Nacions Unides

La Resolució 614 del Consell de Seguretat de les Nacions Unides, aprovada per unanimitat el 15 de juny de 1988 va assenyalar un informe del Secretari General de les Nacions Unides que, a causa de les circumstàncies actuals, la presència de la Força de les Nacions Unides pel Manteniment de la Pau a Xipre (UNFICYP) continuaria sent essencial per a un acord pacífic. El Consell va expressar el seu desig de totes les parts de donar suport a l'acord de deu punts per a la represa de les converses intercomunitàries i va demanar al Secretari General que tornés a informar abans del 30 de novembre de 1988 per seguir l'aplicació de la resolució.
El Consell va reafirmar les seves resolucions anteriors, inclosa la Resolució 365 del Consell de Seguretat de les Nacions Unides (1974), va expressar la seva preocupació per la situació, va instar les parts implicades a treballar junts per la pau i una vegada més va estendre l'estacionament de la Força a Xipre, establerta a la Resolució 186 (1964), fins al 15 de desembre de 1988.

## Vegeu també

* Llista de resolucions del Consell de Seguretat de les Nacions Unides 601 a la 700 (1987 - 1991)
* Línia Verda (Xipre)
* Invasió turca de Xipre

## Enllaços externs

* PDF Text de la Resolució a UN.org
# Krupkaïta

La krupkaïta és un mineral de la classe dels sulfurs. Rep el nom de la localitat de Krupka, a la República Txeca, la seva localitat tipus.

## Característiques

La krupkaïta és una sulfosal de fórmula química PbCuBi₃S₆. Va ser aprovada com a espècie vàlida per l'Associació Mineralògica Internacional i publicada l'any 1974. Cristal·litza en el sistema ortoròmbic. La seva duresa a l'escala de Mohs es troba entre 3,5 i 4.
Segons la classificació de Nickel-Strunz, la krupkaïta pertany a «02.H - Sulfosals de l'arquetip SnS, amb Cu, Ag, Fe, Sn i Pb» juntament amb els següents minerals: aikinita, friedrichita, gladita, hammarita, jaskolskiïta, lindströmita, meneghinita, pekoïta, emilita, salzburgita, paarita, eclarita, giessenita, izoklakeïta, kobellita, tintinaïta, benavidesita, jamesonita, berryita, buckhornita, nagyagita, watkinsonita, museumita i litochlebita.

## Formació i jaciments

Va ser descoberta a l'àrea de Knöttel, a la localitat de Krupka (Regió d'Ústí nad Labem, República Txeca). Tot i no tractar-se d'una espècie gaire habitual ha estat descrita en tots els continents del planeta a excepció de l'Antàrtida.

## Referències

* ↑ «Krupkaite» (en anglès). Mindat. [Consulta: 10 juliol 2019].